Diari Oficial de la Generalitat Valenciana


Sumari del DOGV 8727, del 28-01-2020 (2020/374)

RESOLUCIÓ de 15 de gener de 2020, del Vicerectorat d'Investigació i Transferència, per la qual es convoca una oferta pública per a la constitució d'una borsa de treball de personal tècnic de suport a la investigació d'aquest organisme, amb contracte laboral temporal per obra i servei (perfil enginyer o enginyera informàtics o telecomunicació). Projectes d'investigació adscrits al grup de la Universitat Jaume I «038 Psicopatologia, Avaluació i Tractament dels Trastorns Emocionals. Labpsitec, Laboratori de Psicologia i Tecnologia».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/374


Data del document
:   15-01-2020

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 15 de gener de 2020, del Vicerectorat d'Investigació i Transferència, per la qual es convoca una oferta pública per a la constitució d'una borsa de treball de personal tècnic de suport a la investigació d'aquest organisme, amb contracte laboral temporal per obra i servei (perfil enginyer o enginyera informàtics o telecomunicació). Projectes d'investigació adscrits al grup de la Universitat Jaume I «038 Psicopatologia, Avaluació i Tractament dels Trastorns Emocionals. Labpsitec, Laboratori de Psicologia i Tecnologia». [2020/374]  
El Vicerectorat d'Investigació i Transferència de la Universitat Jaume I, en virtut de les competències delegades per la rectora mitjançant resolució de 12 juny de 2018 (DOGV 14 juny), convoca una oferta pública per a la constitució d'una borsa de treball de personal tècnic de suport a la investigació d'acord amb les bases següents:  
  
Primera. Objecte i funcions  
Objecte:  
Col·laborar en els projectes adscrits al grup d'investigació 038 «Psicopatologia, Avaluació i Tractament dels Trastorns Emocionals. Labpsitec, Laboratori de Psicologia i Tecnologia, amb funcions de tècnic o tècnica de suport a la investigació.  
Funcions:  
- Participació i direcció de projectes de investigació a l'àrea del disseny i programació en.NET de les aplicacions a desenvolupar dins del marc del projecte.  
- Participació en el desenvolupament d'aplicacions mòbils per a dispositius Android  
- Participació en el desenvolupament i l'execució de les diferents solucions.  
- Redacció d'informes, especificacions tècniques i requeriments en anglès.  
- Participació en la validació dels sistemes i de les aplicacions realitzades per la conseqüent explotació de les dades obtingudes.  
La durada dels contractes derivats de la utilització d'aquesta borsa estarà vinculada a la durada dels projectes i a la seua disponibilitat pressupostària.  
S'estableix un període de prova d'acord amb la legislació laboral en vigor.  
  
Segona. Requisits de les persones aspirants  
2.1. Tenir la nacionalitat espanyola o ser nacional d'un Estat membre de la Unió Europea o nacional d'aquells Estats en els quals, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors i treballadores, en els termes en què aquesta es troba definida en el tractat constitutiu de la Comunitat Europea. També s'hi poden presentar aspirants amb nacionalitat diferent de la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball ofert haurà d'acreditar almenys el permís de treball i de residència en el moment de la contractació.  
2.2. Tenir complits setze anys el dia que finalitza el termini de presentació de sol·licituds.  
2.3. Estar en possessió de la titulació de Grau en Enginyeria informàtica, Enginyeria Telecomunicacions o equivalent. En el cas de titulacions obtingudes a l'estranger, s'haurà d'acreditar que estan en possessió de la corresponent convalidació o de la credencial que acredite, si escau, l'homologació o la declaració d'equivalència de la titulació. Aquest requisit no serà aplicable a les persones aspirants que havien obtingut el reconeixement de la seua qualificació professional en l'àmbit de les professions regulades, a l'empara de les disposicions del dret comunitari. En el cas de les titulacions obtingudes a l'estranger que no es troben homologades, que no tinguen declarada l'equivalència o que no estiguen reconegudes a la data de finalització del termini de presentació de sol·licituds, es podrà substituir aquest requisit sempre que l'òrgan convocant presumisca que la titulació és equivalent a l'exigida en la convocatòria, per acreditar haver iniciat la tramitació per a l'homologació, declaració d'equivalència o reconeixement. Es rescindirà el contracte si l'autoritat competent resol la seua denegació, entenent que existeix denegació quan aquesta es condiciona al compliment de determinats requisits, en la mesura que no es complisquen.  
2.4. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.5. No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques. Les persones aspirants la nacionalitat de les quals no siga l'espanyola, hauran d'acreditar igualment no estar sotmesos a sanció disciplinària o condemna penal que impedisca, en el seu estat, l'accés a la funció pública.  
Aquests requisits s'han de posseir el dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista de persones admeses i excloses, fins i tot una vegada finalitzat el procés selectiu, s'adverteix inexactitud o falsedat en les sol·licituds o en la documentació aportada pel personal aspirant, aquesta es considerarà per defecte inesmenable i es resoldrà amb la seua exclusió en el procediment.  
  
  
Tercera. Mèrits preferents  
- Experiència investigadora en el camp de ciències de la computació, més concretament en l'àrea psicologia o tercera edat.  
- Experiència investigadora i de desenvolupament de solucions en el camp de HCI, referint-se a Human Computer Interaction o Usabilitat.  
  
- Experiència en el desenvolupament d'aplicacions web utilitzant tecnologies.NET  
- Experiència de desenvolupament d'aplicacions mòbils per a dispositius Android  
- Experiència amb la plataforma Firebase per al desenvolupament d'aplicacions web i mòbils  
- Coneixements d'anglès a un nivell mínim de B2  
  
Quarta. Sistema selectiu  
4.1. Per part de la comissió encarregada de resoldre aquesta selecció, es valoraran els currículums de les persones aspirants d'acord amb el barem que figura en l'annex I. La comissió podrà, si ho considera oportú, realitzar una prova i/o entrevista a les persones aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 10 punts i caldrà obtenir un mínim de 5 punts per a superar-la.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
4.2. La comissió avaluadora podrà declarar desert el procediment de selecció en què cas que valorats els mèrits i, si escau, realitzada la prova i l'entrevista, el perfil de les candidatures no s'ajusta en la seua totalitat a les necessitats del projecte.  
  
Cinquena. Comissió avaluadora  
5.1. La comissió avaluadora té l'estructura que figura en l'annex II d'aquesta convocatòria.  
5.2. Els membres de la comissió han d'abstenir-se d'intervenir quan coincidisca en ells alguna circumstància de les previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
El president o presidenta podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
5.3. La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.  
El procediment d'actuació de la comissió s'ajustarà en tot moment al que disposa la Llei 40/2015, d'1 d'octubre, de règim jurídic del sector públic.  
5.4. Per a qualsevol aclariment sobre la convocatòria, les persones interessades poden dirigir-se a la investigadora Eva del Rio: chs@bwk.do telèfon: 113 15 99 55.  
  
Sisena. Presentació de sol·licituds  
6.1. La sol·licitud per a participar en aquest procediment es pot presentar en el registre electrònic de la Universitat Jaume I de Castelló, en el termini de deu dies hàbils comptadors des de l'endemà de la publicació en el Diari Oficial de la Generalitat Valenciana.  
Per presentar la sol·licitud per via electrònica és necessari tenir un compte d'usuari/a UJI (registrar un compte nou, en cas de no posseir un), un certificat digital de signatura electrònica o DNI electrònic. Les sol·licituds es formalitzaran a través del registre electrònic de la Universitat Jaume I: https://www.uji.es/seu/info-adm/tao/  
(buscar codi: 18310)  
En la sol·licitud genèrica s'ha d'indicar:  
Dades personals.  
EXPOSE: que són certes les dades consignades en aquesta sol·licitud i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
SOL·LICITE: l'admissió en el procés selectiu per la constitució, pel sistema abreujat, per a la selecció d'una plaça de Personal tècnic de suport a la investigació amb un contracte laboral temporal per obra i servei), amb el codi 18115.  
Destinació: Servei de Recursos Humans.  
A la sol·licitud electrònica cal adjuntar: (un arxiu pdf per cada document)  
- Identificació (DNI, NIE, Passaport...)  
- Titulació requerida en aquesta convocatòria i el certificat de notes corresponent  
- Currículum Vitae  
- Mèrits baremables correctament justificats  
6.2. No serà necessària la compulsa dels documents que es presenten fotocopiats, n'hi ha prou amb la declaració jurada de la persona interessada sobre l'autenticitat d'aquells, així com les seues dades que figuren en la instància, sense perjuí que en qualsevol moment la Comissió o la Universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.  
6.3. Les persones aspirants que no posseïsquen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec d'una persona nacional d'un altre Estat amb el qual tinga l'esmentat vincle. Així mateix, han de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a costa seua o està a càrrec seu.  
  
Setena. Llista de persones admeses i resultat de la selecció  
7.1. Finalitzat el termini per a presentar sol·licituds, el Vicerectorat dictarà una resolució per la qual s'aprovarà la llista de persones admeses i excloses en aquest procés selectiu, així com la composició de la comissió avaluadora encarregada de jutjar-lo.  
7.2. Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran en el Tauler d'Anuncis Oficials (TAO): https://www.uji.es/seu/info-adm/tao/  
  
Vuitena. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per part de les persones interessades en els casos i forma que estableix la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, podrà revisar les resolucions de la comissió avaluadora, d'acord amb l'esmentada norma.  
  
Castelló de la Plana, 15 de gener de 2020.- La rectora, p. d. (R 12.06.2018; DOGV 14 juny), el vicerector d'Investigació i Transferència: Jesús Lancis Sáez.  
  
  
ANNEX I  
Barem  
  
A) Participació i direcció de projectes d'investigació a l'àrea del disseny i programació en.NET: fins a 30 punts.  
B) Expedient acadèmic: fins a 5 punts.  
  
C) Nivel de anglès: B2 (requisit mínim); C1= 5 punts; C2=10 punts  
D) Experiència en programació en.NET, programació d'aplicacions mòbils i ús de la plataforma Firebase: fins a 20 punts.  
E) Experiència en el camp de HCI: fins 15 punts.  
F) Entrevista (es realitzarà en anglès): fins a 20 punts.  
Serà possible aplicar coeficients correctors que mesuren l'adequació dels mèrits al·legats al perfil de la plaça  
  
  
ANNEX II  
Comissió avaluadora  
  
Comissió avaluadora titular:  
President: el vicegerent de Personal i Organització de la Universitat Jaume I  
Vocals: tres en representació de la Universitat Jaume I.  
Secretari: un funcionari o funcionària de carrera del Servei de Recursos.  
  
Comissió avaluadora suplent: la mateixa estructura.